Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 394

2. Komplex rajz-mintázás vizsgafeladat, amelyet a vizsgát szervező intézmény határoz meg oly módon, hogy abból mérhető és elbírálható legyen a jelölt felkészültsége és gyakorlati tudása. A vizsga időtartama: 360 perc. A jelölt akkor bocsátható szóbeli vizsgára, ha a gyakorlati vizsgamunkája megfelelt. Szóbeli vizsga A szóbeli vizsga tantárgyait (témaköreit) a vizsgáztatási követelmény határozza meg. A szóbeli vizsga feladatsorát a képzés szakmai követelményei alapján a vizsgát szervező intézmény állítja össze, és a vizsgabizottság elnöke hagyja jóvá. Amennyiben a feladatsor nem felel meg a követelményeknek, azt átdolgoztathatja. A szakképesítés vizsgáztatási követelményei azonosak a szakmai követelményekben meghatározottakkal. A szóbeli vizsga tantárgyai Művészettörténet: — ölelje fel a művészettörténet minden fontos korszakát és területét. Szakelmélet: — a fémművesség története, — anyagismeret, technológia. A szóbeli vizsgán a jelölt két tételt húz, az egyiket művészettörténetből, a másikat pedig szakelméletből, melyet a vizsgabizottság külön-külön minősít. A felkészülési idő: tételenként 15—20 perc. B) Ötvös (aranyműves), C) ötvös (ezüstműves), D) ötvös (cizellőr), E) ötvös (drágakőfoglaló) és F) ötvös (lánckészítő) szakmák esetén: Írásbeli vizsga Az írásbeli vizsga komplex feladat, mely — szakmai ismeretek, 2001/87. szám — szakrajz, — anyagismeret és gyártástechnológiák, — nemesfémötvözetekkel kapcsolatos számítási feladat, — munka- és környezetvédelem témakörökből tartalmaz kérdéseket. A vizsga időtartama: 180 perc. Számológépen és rajzi eszközökön kívül a jelölt más segédeszközt nem használhat. A szakmai elméleti ismeretek témakörei: — Ékszerfajták csoportosítása, egyes ékszer, aranyműves tárgy és alkatrészeinek készítési technikái. — Díszműtárgyak csoportosítása, egyes díszműáru, ezüstműves tárgy és alkatrészeinek készítési technikái. — Drágakövek jellemzői, vizsgálata, csoportjai, fajtái, megmunkálása. — Drágakövek foglalási technikái. — Zománcozási módok és technikák. — Cizellálási módok és technikák. — Ékszerlánc készítési technikák. — Forrasztási technikák. — Nemesfémekre vonatkozó érvényes jogszabályok. — Fémjelzések. A szakrajzi ismeretek témakörei: — Ötvöstárgyak, alkatrészek, zárszerkezetek rajzolása rajzi szabványok alapján több nézet alkalmazásával. — Díszítő motívumok tervezése, rajzolása, megadott stílus vagy minta alapján. — Axonometrikus vagy látszati szabadkézi rajz készítése konkrét szakmai tárgyról, esetleg plasztikus ábrázolása. Az anyagismeret témakörei: — Réz és ötvözetei, és kiválasztásának szempontjai. — Nemesfémek és ötvözetei, és kiválasztásának szempontjai. — Acélok jellemzői, fajtái, tulajdonságai, és kiválasztásának szempontjai. — Hőkezelések. — Anyagvizsgálatok. — Olvasztási technikák. — Nemesfémek ötvözésénél alkalmazott számítási eljárások (külön kérdésként kezelve). A gyártástechnológi ismeretek témakörei: — Öntési technológiák. — Fémek képlékeny alakítása. — Kikészítő műveletek, felületkikészítő technikák. A munka- és környezetvédelmi ismeretek témakörei: — Az ötvös szakmával kapcsolatos munkavédelmi előírások. — Balesetmegelőzési módok. — Környezeti ártalmak. — Elsősegélynyújtási szabályok. — Környezetvédelem, ártalmas anyagok kezelése. Az írásbeli vizsgakérdések száma: témakörönként maximum két kérdés. Bármely feladat elégtelen teljesítése esetén a tantárgy minősítése elégtelen. Gyakorlati vizsga Minden ötvös szakágból olyan vizsgafeladatot kell kiválasztani, amelynek teljesítése után a jelölt gyakorlati tudása jól mérhető. Vizsgamunka: 300 perc. Ha a munkafeladat végrehajtása, technológiája indokolja, a gyakorlati vizsga több napig is folyhat. A jelöltnek a gyakorlati felkészültsége átfogóbb mérésének érdekében vizsgaremeket kell készítenie. Ezt a gyakorlati vizsga előtt kell a vizsgabizottságnak átadnia. A vizsgaremek anyaga lehet rézötvözet és ezen belül alpakka vagy nemesfémötvözet. A vizsgaremeket kézimunkával kell előállítani. A vizsgaremek nem készülhet öntvényből, sajtolt elemekből, nem lehet polírozott és fémjelzett, azaz a tárgynak montőrkész állapotban kell lennie. A vizsgamunka tartalma szakáganként B) Ötvös (aranyműves): Ékszeralkatrészek készítése és összeállítása (gyűrű, medál, karkötő, bross, fülbevaló). A vizsgamunkának a legfontosabb alapműveleteket kell tartalmaznia. Alapműveletek: anyagelőkészítés, fűrészelés, reszelés, fúrás, hajlítás, forrasztás C) Ötvös (ezüstműves): Ezüstműves tárgyak alkatrészeinek készítése, összeállítása (kanna, kancsó, cukordoboz, váza, pohár, serleg, kupa, tál, kosár) vagy egy részfeladat elvégzése. Alapműveletek: anyagelőkészítés, teríték, szerkesztés, fűrészelés, reszelés, fúrás, forrasztás, kalapálás. D) Ötvös (cizellőr): Egy ötvöstárgy díszítése cizellálással vagy egy részfeladat elvégzése. Alapműveletek: anyagelőkészítés, szurokba ágyazás, előrajzolás, domborítás, poncolókkal, részletek kidolgozása. E) Ötvös (drágakőfoglaló): Drágakövek befoglalása ékszerfoglalatokba Alapműveletek: anyagelőkészítés, segédeszközök előállítása, hajlítás, forrasztás, reszelés, vésés, felület csiszolás. F) Ötvös (lánckészítő): Kiválasztott ékszerlánc-típus elkészítése meghatározott méretek alapján. Alapműveletek: anyagelőkészítés, segédeszközök előállítása, hajlítás, forrasztás, reszelés, csiszolás. Szóbeli vizsga A szóbeli vizsgarészen a vizsgázó a szakképesítésért felelős miniszter által meghatározott tételsorokból ad számot tudásáról. 2001/87. szám A szóbeli vizsga során a jelöltnek az alábbi tantárgyakból és témakörökből kell vizsgázni: Művészettörténet Alapvető egyetemes művészettörténeti ismeretek (építészet, szobrászat, festészet, iparművészet — benne a fémművesség, az ötvösség — stílusainak ismeretei, alkotások és azok szerzőinek bemutatása Szakmai elmélet (a) és b) tétel) Az írásbeli és a gyakorlati vizsgáknál jelzett témák ismeretei kiegészítve a metallográfiai kérdésekkel A felkészülési idő: 15—20 perc.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes